fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Tervetuloa avoimeen: Näin aloitat opintosi avoimessa yliopistossa — Jyväskylän yliopiston avoin yliopisto
Miten opinnot saa alkuun? Tässä jutussa esitellään opintotarjontaan tutustumista, ilmoittautumista ja oppimisympäristöämme Moodlea. Opintojen hyvä suunnittelu tukee opinnoissa onnistumista. Saat ohjausta ja tukea suunnitteluun, kun sitä tarvitset. Tervetuloa opintojen pariin avoimeen!
Valitse opintosi, suunnittele aikataulusi ja ilmoittaudu opiskelemaan!
Avoin yliopisto on avoin kaikille, ilman pohjakoulutusvaatimuksia. Meille ei tarvitse hakea (poikkeuksena draamakasvatuksen ja kirjoittamisen opinnot), ilmoittautuminen riittää. Mutta miten opintoihin ilmoittaudutaan? Ja miten opinnoissa pääsee alkuun?
Tutustu opintotarjontaan ja aikatauluihin opinto-oppaassa
Saat tietoa opinnoista ja opiskelusta opinto-oppaasta, johon on koottu koko avoimen opintotarjonta. Voit selata opinto-oppaasta eri oppiaineita, kunkin oppiaineen tarjontaa sekä tutustua yksittäisiin kursseihin ja niiden suoritustapoihin. Esimerkiksi sinua kiinnostavaa oppiainetta klikkaamalla näet mitkä opintokokonaisuudet ja niihin kuuluvat kurssit voit suorittaa. Kun klikkaat kurssin nimeä, näet sen kuvauksen, osaamistavoitteet, tiedot oppimateriaaleista ja myös ilmoittautumislinkin.
Kun suunnittelet opintojasi, avaa kunkin kurssin kohdalla välilehti ”Ilmoittaudu opintoihin”. Näet siitä koska voit ilmoittautua kyseiselle kurssille ja suorittaa sen. Tällä sivulla olevat suoritustavat ovat tapoja, joilla kurssin voi opiskella. Suuressa osassa kursseista voit valita itsellesi tai aikatauluihisi sopivan suoritustavan. Ehkä pidät oppimistehtävien tekemisestä? Tai opiskelet mielelläsi ohjatusti verkkokurssilla?
Ilmoittaudu opintoihin kurssikohtaisesti: Ohje ilmoittautumiseen
Katso ohjevideo, joka esittelee opinto-opasta ja ilmoittautumista
Opintojen suunnittelu on tärkeää. Laadi tavoitteesi ja tee suunnitelmasi sen mukaisten kurssien suorittamiseksi. Opintokokonaisuudet koostuvat opintojaksoista, joten sellaista tavoitellessasi ilmoittaudu opinto-oppaassa opintokokonaisuuden alla kuvatuille kursseille silloin kun sinulla on mahdollisuus niiden suorittamiseen. Opinto-oppaasta kunkin oppiaineen sivulta löydät tietoja ja ohjeita myös opintojen suunnitteluun.
Kun tarvitset tukea opintojen suunnitteluun, olemme apunasi. Opintopalvelut vastaavat käytännöllisissä kysymyksissä, opinto-oppaan oppiainesivulla mainitut henkilöt kutakin oppiainetta ja sen opintoja koskevissa kysymyksissä. Jos opiskelet tutkintotavoitteisesti avoimessa, vaikkapa avoimen väylällä tai maisteriohjelmaan tähdäten, opintoneuvojamme on sinua varten.
Oppiaineemme pitävät syksyllä infoja, joissa voit tutustua sinua kiinnostavaan oppiaineeseen ja sen opintojen aloittamiseen avoimessa yliopistossa.
Syksyn 2022 infotilaisuuksien aikataulun löydät täältä
JYU avoin järjestää Avoin opinnoille -etäohjauspäiviä, joihin voit varata ajan henkilökohtaiseen ohjaukseen.
JYU avoimen yliopiston opintopalvelut ovat apunasi
Etäohjauspäivien ajankohdat löydät täältä
Ohjeita tutkintotavoitteisten opintojen suunnitteluun
Tutkintotavoitteisesti opiskeleva, varaa ohjausaika opintoneuvojalle
Näin ilmoittaudut JYU avoimen opintoihin
Kun tiedät mitä haluat opiskella, koska ja missä järjestyksessä, voit ilmoittautua. Valtaosaa JYU avoimen oppiaineista voi opiskella ja myös aloittaa opinnot ympäri vuoden. Opintokokonaisuuden aloittavaksi suositeltuja opintojaksoja tarjotaan tiheästi, ja yleensä voi valita itse suuren osan kurssien suoritusjärjestyksestä.
Ilmoittaudu aivan ensimmäisenä Orientaatio jatkuvaan oppimiseen -kurssille. Se on maksuton yhden opintopisteen laajuinen opintojakso, joka auttaa onnistumaan opinnoissa. Se on hyödyllinen kurssi kenelle tahansa opinnoista tai itsensä kehittämisestä kiinnostuneelle.
Aloita opintosi uutuuskurssilla: Orientaatio jatkuvaan oppimiseen
Näin aloitat opintosi JYU avoimessa
Valtaosa avoimen opinnoista opiskellaan oppimisympäristö Moodlessa. Poikkeuksena ovat maksuttomat MOOC-muotoiset verkkokurssit, jotka löydät onlinecourses.jyu.fi-alustalta (MOOC = massive open online course).
Kun ilmoittautuminen on kunnossa, kirjaudu JYU Moodleen ja avaa kurssisi. Käy läpi kurssin ohjeet ja toimi niiden mukaisesti. Moodlen kautta saat yhteyden opettajaan ja voit kysyä tarvittaessa lisää. Eli kun olet ilmoittautunut, mene Moodleen. Kurssisi odottaa sinua siellä.
Kirjaudu JYU Moodleen samoilla tunnuksilla, joita käytit ilmoittautuessasi
Onlinecourses.jyu.fi-alustalta löydät maksuttomia verkkokursseja: muistathan ensin ilmoittautua ja kirjautua oppimisalustalle
Opettajamme Mailis Salon blogi verkko-opiskelusta
Hyvä ohjaus auttaa onnistumaan opinnoissa
Kun sinulla on kysyttävää, kysy. Teemme JYU avoimessa tavoitteellisesti töitä yhä paremman ohjauksen eteen. Haluamme, että sinä onnistut opinnoissasi ja kehityt oppiaineesi osaajana ja opiskelijana. Ohjauksen, hyvien ohjeiden, laadukkaiden kurssien ja tarvittavan tuen tarjoamisen lisäksi saat opinnoissasi henkilökohtaista palautetta, joka auttaa oppimaan.
Hyvä ohjaus on mahdollista myös etäyhteyksin. Meillä on JYU avoimessa pitkä kokemus verkko-opintojen järjestämisestä ja asiantuntijuutta sen kehittämisessä.
Uutinen: Ohjauksellisuuden kehittäminen JYU avoimessa edistää myös yhteisöllisyyttä
Älä jää yksin! Opettajamme Jarmo Lintusen blogi ohjauksen kehittämisestä
Muista kysyä, kun on kysyttävää – soita tai viestitä opintopalveluihimme
Vielä yksi tärkeä asia: opiskeluhyvinvointi
Uuden oppiminen on innostavaa, haastavaa ja monesti tavoitteellistakin. Parhaimmillaan se lisää hyvinvointiasi, herättää ajattelemaan asioita, tuo uusia näkökulmia arkeen ja vie uraa tai opintoja eteenpäin. Avoimessa yliopistossa opiskelijat ovat hyvin monenlaisissa elämäntilanteissa, ja moni lomittaa opiskelun osaksi muuta arkea vaikkapa työn ja perheen ohella. Opintojen suunnittelu omaan arkeen, elämäntilanteeseen ja voimavaroihin sopiviksi onkin tärkeää.
Muistathan pitää huolta hyvinvoinnistasi monipuolisesti: levätä, tavata ystäviä, antaa aikaa itsellesi ja myös palautua riittävästi. Se auttaa onnistumaan myös opinnoissa.
Lue psykologian opettajien blogi: Hyvinvoinnin monet kasvot
Lämpimästi tervetuloa JYU avoimen yliopiston opintojen pariin!
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Tervetuloa avoimeen: Näin aloitat opintosi avoimessa yliopistossa
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice